CELEX: 32016D2316
Language: el
Date: 2016-12-16 00:00:00
Title: Εκτελεστική απόφαση (ΕΕ) 2016/2316 της Επιτροπής, της 16ης Δεκεμβρίου 2016, για την τροποποίηση της εκτελεστικής απόφασης (ΕΕ) 2015/1849 σχετικά με μέτρα για την πρόληψη της εισαγωγής και της διασποράς στην Ένωση επιβλαβών οργανισμών όσον αφορά ορισμένα λαχανικά προέλευσης Γκάνας

20.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 345/66
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2316 ΤΗΣ ΕΠΙΤΡΟΠΉΣ
   της 16ης Δεκεμβρίου 2016
   για την τροποποίηση της εκτελεστικής απόφασης (ΕΕ) 2015/1849 σχετικά με μέτρα για την πρόληψη της εισαγωγής και της διασποράς στην Ένωση επιβλαβών οργανισμών όσον αφορά ορισμένα λαχανικά προέλευσης Γκάνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τρίτη περίοδος,
   Εκτιμώντας τα ακόλουθα:
   
               (1)
            
            
               Η εκτελεστική απόφαση (ΕΕ) 2015/1849 της Επιτροπής (2) απαγορεύει την εισαγωγή στο έδαφος της Ένωσης των φυτών, εξαιρουμένων των σπόρων, Capsicum L., Lagenaria Ser., Luffa Mill., Momordica L. και Solanum L., εκτός από το S. lycopersicum L., καταγωγής Γκάνας.
            
         
               (2)
            
            
               Η εν λόγω απαγόρευση ισχύει για περιορισμένο χρονικό διάστημα. Εφαρμόζεται έως το τέλος του έτους 2016. Από τον έλεγχο που διενεργήθηκε στην Γκάνα τον Σεπτέμβριο του 2016 προέκυψε ότι οι ελλείψεις στο σύστημα φυτοϋγειονομικής πιστοποίησης των εξαγωγών της εν λόγω τρίτης χώρας εξακολουθούν να υφίστανται. Κατά συνέπεια, είναι σκόπιμο να παραταθεί η απαγόρευση αυτή έως τις 31 Δεκεμβρίου 2017.
            
         
               (3)
            
            
               Συνεπώς, η εκτελεστική απόφαση (ΕΕ) 2015/1849 θα πρέπει να τροποποιηθεί ανάλογα.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της εκτελεστικής απόφασης (ΕΕ) 2015/1849 αντικαθίσταται από το ακόλουθο κείμενο:
   
      «Άρθρο 2
      Το άρθρο 1 εφαρμόζεται έως τις 31 Δεκεμβρίου 2017.».
   
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Δεκεμβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση (ΕΕ) 2015/1849 της Επιτροπής, της 13ης Οκτωβρίου 2015, σχετικά με μέτρα για την πρόληψη της εισαγωγής και της διασποράς στην Ένωση επιβλαβών οργανισμών όσον αφορά ορισμένα λαχανικά προέλευσης Γκάνας (ΕΕ L 268 της 15.10.2015, σ. 33).